《间居杂诗 其一》
清代·陈光绪

入城买钗钿，渡江买锦绣。问渠将何为，嫁女已及候。

薄俗重厚奁，以此密婚媾。岂无有余家，女多家亦瘦。

婿家不必贫，女家不必富。但视力所能，百备不一漏。

嗟哉尔何愚，甘以奢靡斗。嫁女尽嫁金，毋乃计大谬。

不见刘凝妻，装遣散亲旧。

作者简介：陈光绪（1788-1855）字子修，号石生，浙江会稽人，道光十三年(1833)进士，官至山东武定同知。著有《拜石山巢诗抄》四卷。